CELEX: 32020D0416(01)
Language: hu
Date: 2020-04-14 00:00:00
Title: A Tanács határozata (2020. április 14.) az Európai Unió 2020-as pénzügyi évre vonatkozó 1. sz. költségvetés-módosítási tervezetéről szóló tanácsi álláspont elfogadásáról 2020/C 123 I/01

16.4.2020   
               
               
                  HU
               
               
                  Az Európai Unió Hivatalos Lapja
               
               
                  CI 123/1
               
            
         A TANÁCS HATÁROZATA
         (2020. április 14.)
         az Európai Unió 2020-as pénzügyi évre vonatkozó 1. sz. költségvetés-módosítási tervezetéről szóló tanácsi álláspont elfogadásáról
         (2020/C 123 I/01)
         AZ EURÓPAI UNIÓ TANÁCSA,
         tekintettel az Európai Atomenergia-közösséget létrehozó szerződéssel és különösen annak 106a. cikkével együtt értelmezett, az Európai Unió működéséről szóló szerződésre és különösen annak 314. cikkére,
         tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre (1) és különösen annak 44. cikkére,
         mivel:
         
                     —
                  
                  
                     az Unió 2020-as pénzügyi évre vonatkozó költségvetését 2019. november 27-én véglegesen elfogadták (2);
                  
               
                     —
                  
                  
                     a Bizottság 2020. március 27-én benyújtotta a 2020-as pénzügyi év általános költségvetésére vonatkozó 1. sz. költségvetés-módosítási tervezetre irányuló javaslatát;
                  
               
                     —
                  
                  
                     a COVID-19-járványra és az azzal összefüggő közegészségügyi válság kezelésének sürgősségére tekintettel a Tanácsnak haladéktalanul el kell fogadnia a 2020. évi általános költségvetésre vonatkozó 1. sz. költségvetés-módosítási tervezetre vonatkozó álláspontját. Ezért indokolt a Tanács eljárási szabályzata 3. cikkének (3) bekezdésével összhangban lerövidíteni a nemzeti parlamentek tájékoztatására vonatkozóan az 1. jegyzőkönyv 4. cikkében meghatározott nyolchetes időtartamot,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A Tanács 2020. április 14-én elfogadta az Európai Unió 2020-as pénzügyi évre vonatkozó 1. sz. költségvetés-módosítási tervezetről szóló tanácsi álláspontot.
            A teljes szöveg megtekinthető a Tanács honlapján és letölthető onnan: http://www.consilium.europa.eu/.
         
         
            Kelt Brüsszelben, 2020. április 14-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  HL L 193., 2018.7.30., 1. o.
         
         
            (2)  HL L 57., 2020.2.27., 1. o.